b'\n_START_ARTICLE_\nKatjes\n_START_PARAGRAPH_\nKatjes er et tysk slikm\xc3\xa6rke, som b\xc3\xa5de producerer vingummi og lakrids. Et vigtigt koncept i produktet er, at det kun skal indeholde naturlige produkter. Derfor indeholder Katjes ikke kunstige farvestoffer. Flere af Katjes produkter indeholder ikke animalsk gelatine.\n_START_SECTION_\nHistorie\n_START_PARAGRAPH_\nDen f\xc3\xb8rste Katjes-fabrik opstartede i Emmerich (Tyskland) i 1950. Den startede som en lakrids-fabrik med deres klassiske produkt; kattekillingen. Katjes betyder p\xc3\xa5 hollandsk killinger. Iv\xc3\xa6rks\xc3\xa6tteren var Klaus Fassin, som allerede i 1910 havde skabt sin f\xc3\xb8rste Katjes, men valgte at vente 40 \xc3\xa5r med at markedsf\xc3\xb8re den. Opskriften kom fra faderens, Xaver Fassin, rejse i Sicilien, og derfor har man valgt at beholde virksomheden i familiens eje. Fabrikken har senere udviklet verdens f\xc3\xb8rste yoghurt-vingummi og lavet vingummier og nye lakridser. De senere \xc3\xa5r har Katjes overtaget andre dele af markedet ved k\xc3\xb8b af bolsje-, pebermynte-,konfekt- og lakridsproducenter.\n_START_SECTION_\nDagens situation\n_START_PARAGRAPH_\nEfter opk\xc3\xb8bene er Katjes den tredjest\xc3\xb8rste slikproducent i Tyskland med en \xc3\xa5rlig produktion p\xc3\xa5 56.000 tons slik. Det svarer til 280 mio. poser (hvis poserne vejer 200 gram). De har stadig hoveds\xc3\xa6de i Emmerich, men har ogs\xc3\xa5 oprettet 4 andre fabrikker rundt om i Tyskland. Det bliver ikke solgt over hele verden, men det er at finde p\xc3\xa5 hylderne i Tyskland og de fleste nabolande samt Sydafrika, Singapore og Australien. .\n_START_SECTION_\nReklame\n_START_PARAGRAPH_\nI TV-reklamer har Katjes i de seneste \xc3\xa5r markedsf\xc3\xb8rt sig med slogannet "Katjes \xe2\x80\x93 yes, yes, yes", der ofte er sagt af attraktive kvinder som Heidi Klum eller Lena Gercke. I Danmark er det tyske lydsspor blevet erstattet med et dansk.'